Source: https://rovaniemi.cloudnc.fi/fi-FI/Toimielimet/Ympaumlristoumllautakunta/Kokous_2752020/Ymparistolautakunnan_lausunto_Napapiirin(104413)
Timestamp: 2020-08-03 14:30:12+00:00
Document Index: 23891370

Matched Legal Cases: ['§ 76', '§ 62', '§ 63', '§ 64', '§ 65', '§ 66', '§ 67', '§ 68', '§ 69', '§ 70', '§ 71', '§ 72', '§ 73', '§ 74', '§ 75']

Ympäristölautakunnan lausunto Napapiirin Vesi Oy:n toiminta-alueesta | Rovaniemi
Kokous 27.5.2020
Ympäristölautakunnan lausunto Napapiirin Vesi Oy:n toiminta-alueesta
Ympäristölautakunta, kokous 27.5.2020
§ 76 Ympäristölautakunnan lausunto Napapiirin Vesi Oy:n toiminta-alueesta
ROIDno-2020-801
Vesihuoltolain mukaan:
Vesihuoltolaitoksen toiminta-alueiden määritys pohjautuu 1.3.2001 voimaan astuneeseen vesihuoltolakiin (119/2001, muutettu 2014/684). Vesihuollon järjestämisvelvollisuudesta säädetään vesihuoltolain 6 §:ssä. Jos suurehkon asukasjoukon tarve taikka terveydelliset tai ympäristönsuojelulliset syyt sitä vaativat, kunnan tulee huolehtia siitä, että ryhdytään toimenpiteisiin tarvetta vastaavan vesihuoltolaitoksen perustamiseksi, vesihuoltolaitoksen toiminta-alueen laajentamiseksi tai muun tarpeellisen vesihuollon palvelun saatavuuden turvaamiseksi (vesihuoltolaki 6 §).
Vesihuoltolain 8 §:n mukaan kunta hyväksyy vesihuoltolaitoksen toiminta-alueen ja tarvittaessa muuttaa hyväksyttyä toiminta-aluetta vesihuollosta huolehtimiseen soveltuvan laitoksen esityksestä tai, jos laitos ei tällaista esitystä ole tehnyt, laitosta kuultuaan. Ennen toiminta-alueen hyväksymistä tai muuttamista asiasta on tiedotettava riittävässä laajuudessa sekä varattava valvontaviranomaisille mahdollisuus antaa lausunto ja alueen kiinteistöjen omistajille ja haltijoille tilaisuus tulla kuulluiksi.
Toiminta-alueiden nykytilanne:
Napapiirin Vesi Oy:lle on aiemmin määritetty toiminta-alueita. Rovaniemen kaupungin tekninen lautakunta on tehnyt edellisen päätöksen toiminta-alueiden hyväksymisestä vuonna 2011 (1.11.2011 201 §). Vuonna 2014 vesihuoltolakiin tehdyt muutokset ovat asettaneet vaateita vesihuollon toiminta-alueen osalta.
Voimassa olevassa vesihuollon toiminta-alueessa haja-asutusalueen vedenjakelun kaikista toiminta-alueista ei ole ollut karttoja eikä toiminta-alueen kartat ole olleet yleisesti tietoverkossa saatavilla. Voimassa olevan toiminta-alueen esitystavassa ja toiminta-alueen rajauksissa on ollut myös tarkennettavaa Lapin ELY-keskuksen silloisen lausunnon mukaisesti. Lisäksi Napapiirin Vesi Oy:n vesihuoltoverkosto on laajentunut ja toimintaympäristö muuttunut, joten toiminta-alueiden päivitys on tullut ajankohtaiseksi.
Toiminta-alueiden päivittäminen:
Napapiirin Vesi Oy esittää vesihuoltolain 8 § mukaisesti toiminta-alueen päivittämistä. Esityksen mukaan toiminta-alueet säilyvät pääosin voimassa olevan toiminta-alueen mukaisina. Oleellisimpana muutoksena päivityksessä on selkiyttää nykyisen toiminta-alueen esitystapaa ja rajauksia sekä ajantasaistaa toiminta-alue nykyisen toiminta-alueen ja verkoston mukaiseksi.
Toiminta-alueen päivityksessä on tarkennettu ja huomioitu mm. kaavarajojen muutokset, uudet kaava-alueet ja verkostot, kiinteistörajat sekä vesistöjen ja teiden vaikutukset toiminta-alueeseen. Toiminta-alueen selostuksessa on esitetty yksilöidysti alueittain toiminta-alueiden määrittelyperusteet ja rajaukset sekä muutokset vuoden 2011 toiminta-alueeseen nähden. Toiminta-alue on esitetty piirustusluettelon mukaisilla yksilöidyillä kartoilla.
Toiminta-alueen päivittämisen myötä sillä sijaitsevat taajamat ja kiinteistöt sekä verkoston piiriin saatettavat alueet esitetään sähköisessä muodossa kartalla joka on saatavilla tietoverkossa.
Hyväksymismenettely: Toiminta-alueesta pyydetään lausunto Lapin ELY-keskukselta ja ympäristölautakunnalta. Esitys toiminta-alueesta pidetään julkisesti nähtävillä Osviitassa ja nähtävillä olosta ilmoitetaan kaupungin ilmoitustaululla ja Lapin Kansassa.
Ympäristölautakunnalla ei ole huomautettavaa Napapiirin Vesi Oy:n esitykseen toiminta-alueiden päivittämisestä.
Nave_toiminta-alue_selostus.pdf (pdf, 150 kt)
Liiteluettelo.pdf (pdf, 17 kt)
Liite_1 VJ_100-VJ_110.pdf (pdf, 20249 kt)
Liite_2 VJ_111-VJ_120.pdf (pdf, 23314 kt)
Liite_3 VJ_121-VJ_130.pdf (pdf, 21428 kt)
Liite_4 VJ_131-VJ142.pdf (pdf, 31433 kt)
Liite_5 JV_200-JV210.pdf (pdf, 13821 kt)
Liite_6 JV_211-JV223.pdf (pdf, 15683 kt)
Liite_7 HV_300.pdf (pdf, 4737 kt)
§ 62 Kokouksen laillisuus ja päätösvaltaisuus sekä työjärjestyksen hyväksyminen
§ 63 Pöytäkirjan tarkastus
§ 64 Ajankohtaiset asiat
§ 65 Ilmoitusasiat
§ 66 Viranhaltijoiden päätösten otto-oikeus
§ 67 Asunto Oy Rovaniemen Willamo rakennuslupahakemus 2020-268 kerrostalon rakentamiseen Willamonkuja 2
§ 68 Rovaniemen kaupungin tilapalvelukeskuksen purkamislupahakemus 2020-267 Alakorkalon ala-astekoulurakennus, Niskanperänkuja 18, Niskanperä
§ 69 Maa-aineslupa Napapiirin Kuljetus Oy Heiskarinselkä, Tervola
§ 70 Maa-aineslupa Metsähallitus Metsätalous Oy Reutuvaara, Rovaniemi
§ 71 Maa-aines-ja ympäristölupa Teikomark Oy Sorvavaara, Pello
§ 72 Jätelain mukainen hallintopakkopäätös, Rovaniemi
§ 73 Ympäristölupa Napapiirin Kuljetus Oy Jokkavaara, Rovaniemi
§ 74 Päätös Lapin Timanttisahaus Oy:n ympäristölupahakemuksesta, Rovaniemi
§ 75 Lausunto Pohjois-Suomen aluehallintovirastolle Runkausjoen alaosan kalataloudellisesta kunnostussuunnitelmasta, Tervola